CELEX: 32006D0534
Language: hu
Date: 2006-07-20 00:00:00
Title: 2006/534/EK: A Bizottság határozata ( 2006. július 20. ) az 1999/13/EK irányelv 2005–2007 közötti időszakban történő végrehajtására vonatkozó tagállami jelentésekhez kapcsolódó kérdőívről  (az értesítés a C(2006) 3274. számú dokumentummal történt)

3.8.2006   
            
            
               HU
            
            
               Az Európai Unió Hivatalos Lapja
            
            
               L 213/4
            
         
      A BIZOTTSÁG HATÁROZATA
   
   (2006. július 20.)
   az 1999/13/EK irányelv 2005–2007 közötti időszakban történő végrehajtására vonatkozó tagállami jelentésekhez kapcsolódó kérdőívről
   (az értesítés a C(2006) 3274. számú dokumentummal történt)
   (2006/534/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló, 1999. március 11-i 1999/13/EK tanácsi irányelvre (1) és különösen annak 11. cikke (1) bekezdésére,
   mivel:
   
               (1)
            
            
               Az 1999/13/EK irányelv 11. cikkének (1) bekezdése értelmében a tagállamok kötelesek az említett irányelv végrehajtásáról jelentést készíteni a Bizottság által összeállított kérdőív vagy vázlat alapján.
            
         
               (2)
            
            
               A 2003. január 1-től2004. december 31-ig tartó időszakra vonatkozóan a tagállamok elkészítették az említett irányelv végrehajtásáról szóló jelentést a 2002/529/EK bizottsági határozattal (2) összhangban.
            
         
               (3)
            
            
               A második jelentésnek a 2005. január 1-től2007. december 31-ig tartó időszakra kell vonatkoznia.
            
         
               (4)
            
            
               Az e határozatban előírt intézkedések összhangban vannak a 91/692/EGK tanácsi irányelv (3) 6. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az 1999/13/EK irányelv 11. cikkének (1) bekezdése értelmében a Bizottsághoz benyújtandó, a 2005. január 1-től2007. december 31-ig tartó időszakra vonatkozó jelentés elkészítéséhez a tagállamok az e határozat mellékletében szereplő kérdőívet használják.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2006. július 20-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 85., 1999.3.29., 1. o. A legutóbb a 2004/42/EK európai parlamenti és tanácsi irányelvvel (HL L 143., 2004.4.30., 87. o.) módosított irányelv.
   
      (2)  HL L 172., 2002.7.2., 57. o.
   
      (3)  HL L 377., 1991.12.31., 48. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      MELLÉKLET
      Szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK irányelv 2005–2007 időszakban történő végrehajtására vonatkozó kérdőívről
      Útmutató a következő kérdőív kitöltéséhez:
      
                   
               
               
                  A válaszoknak a lehető legrövidebbnek és legpontosabbnak kell lenniük:
               
            
                   
               
               
                  A benyújtott információk – különös tekintettel a berendezések számára és a meghozott intézkedésekre – reprezentatív adatokat is tartalmazhatnak, amennyiben azok elégségesek annak bemutatásához, hogy az irányelv követelményei teljesültek.
               
            
                   
               
               
                  Az 1999/13/EK irányelv 4. cikkében kitűzött dátumokat megelőző időszakokra vonatkozó jelentéseknél a meglévő berendezésekkel kapcsolatos információk alapjául az adott időszakokat illetően rendelkezésre álló legjobb becslések szolgálnak.
               
            
                   
               
               
                  Amennyiben a helyzet változatlan maradt, lehet egyszerűen hivatkozni a korábban megadott válaszokra, bár ez nyilvánvalóan nem lehetséges azon tagállamok számára, amelyeknek ez az első jelentési időszakuk. Az új fejleményeket egy újabb válaszban kell ismertetni.
               
            1.   Általános leírás
      Melyek a nemzeti jogszabályok azon fő elemei, amelyekre szükség van egy, az irányelv követelményeinek való megfelelést biztosító engedélyezési vagy nyilvántartási rendszer felállításához? Részletezze a nemzeti jogszabályoknak a jelentés által lefedett időszak során bekövetkezett, az 1999/13/EK irányelvre vonatkozó változásait!
      2.   Érintett berendezések
      A II.A. melléklet húsz szakaszának mindegyikére vonatkozóan becsülje meg azt, hogy hány berendezés tartozik az alábbiakban felsorolt kategóriákba (azon tagállamok, amelyek nemzeti jogszabályai ettől eltérő besorolást alkalmaznak, ennek a kérdésnek a megválaszolásánál használhatják ezt az eltérő besorolást)!
      
                  —
               
               
                  a jelentési időszak végén – az irányelv 2. cikke (2) bekezdésének hatálya alá tartozó – valamennyi meglévő berendezés,
               
            
                  —
               
               
                  az illetékes hatóság által a jelentési időszak során nyilvántartásba vett vagy engedélyezett összes berendezés,
               
            
                  —
               
               
                  az előző francia bekezdésben említett berendezések közül hánynak az engedélyezése vagy nyilvántartásba vétele történt az irányelv 4. cikkének (4) bekezdése szerint? (nem kötelező),
               
            
                  —
               
               
                  e berendezések közül hányat érint az IPPC-irányelv is? (nem kötelező).
               
            3.   Az üzemeltetők alapvető kötelezettségei
      Milyen adminisztratív rendelkezéseket hoztak – általánosságban – annak érdekében, hogy az illetékes hatóságok biztosíthassák a berendezéseknek az 5. cikkben rögzített általános alapelvekkel összhangban történő működését?
      4.   Meglévő berendezések
      A meglévő berendezések közül hány van a 4. cikk (3) bekezdése szerint a II.B. mellékletben előírt csökkentési tervet használóként engedélyezve vagy nyilvántartásba véve?
      5.   Valamennyi berendezés
      
                  5.1.
               
               
                  Az 5. cikk (3) bekezdésének a) pontja alapján a tagállamok jelentik a Bizottságnak a diffúz kibocsátási határértékek alkalmazásával kapcsolatos esetleges eltéréseket.
                  
                              —
                           
                           
                              Történt-e valamilyen eltérés?
                           
                        
                              —
                           
                           
                              Ezekben az esetekben miként bizonyítják, hogy az adott berendezést illetően ez az érték műszaki vagy gazdasági okok miatt nem volt teljesíthető?
                           
                        
                              —
                           
                           
                              Hogyan veszik figyelembe azt, hogy nem várhatók jelentős, az emberi egészséget vagy a környezetet veszélyeztető kockázatok?
                           
                        
            
                  5.2.
               
               
                  Az 5. cikk (3) bekezdésének b) pontja alapján az olyan tevékenységek, amelyek nem végezhetők zárt körülmények között, mentesíthetők a II.A. melléklet követelményei alól, ha ezt a lehetőséget a melléklet kifejezetten említi.
                  
                              —
                           
                           
                              Hány üzemeltető használta ki ezt a lehetőséget és hány berendezés esetében?
                           
                        
                              —
                           
                           
                              Miként bizonyítják, hogy a II.B. melléklet csökkentési terve műszakilag és gazdaságilag nem valósítható meg?
                           
                        
                              —
                           
                           
                              Hogyan bizonyítja az üzemeltető, hogy az elérhető legjobb technikát alkalmazza?
                           
                        
            6.   Nemzeti tervek
      
                  6.1.
               
               
                  Elhatározta-e a tagállam, hogy a 6. cikk szerint nemzeti tervet készít és hajt végre? (Lásd az 1999/13/EK tanácsi irányelv 6. cikke szerinti nemzeti tervek felmérési kritériumairól szóló, 2000. szeptember 6-i 2000/541/EK bizottsági határozatot (1).)
               
            
                  6.2.
               
               
                  Hány berendezés szerepel a nemzeti tervben? A terv milyen kibocsátáscsökkentési cél elérését teszi lehetővé? Mekkora a terv által érintett berendezések jelenlegi összes kibocsátása? Hogyan viszonyul ez a jelentési időszakra vonatkozó esetleges közbülső kibocsátáscsökkentési célkitűzéshez?
               
            7.   Helyettesítés
      A kötelező erejű általános jogszabályok kidolgozása során és az engedélyezéskor milyen mértékben vették figyelembe a Bizottság 7. cikk (1) bekezdése szerinti útmutatóját (lásd a 7. cikk (2) bekezdését)?
      8.   Monitoring
      
                  8.1.
               
               
                  Tekintettel a 8. cikk (1) bekezdésére – abban az esetben, ha egy tagállam az üzemeltető számára éves jelentési kötelezettséget írt elő annak érdekében, hogy az illetékes hatóság adatokat kapjon az irányelvnek való megfelelés ellenőrzése céljából –, kérjük, közölje, hogy hány üzemeltető nem adta meg a szükséges adatokat az illetékes hatóság számára, és hány berendezésre vonatkozóan! Milyen intézkedéseket tesz az illetékes hatóság annak érdekében, hogy az említett adatok szolgáltatása a lehető legrövidebb időn belül megtörténjen?
               
            
                  8.2.
               
               
                  Tekintettel a 8. cikk (1) bekezdésére – abban az esetben, ha egy tagállam az üzemeltető számára „a hatóság kérésére” jellegű jelentési kötelezettséget írt elő annak érdekében, hogy az illetékes hatóság adatokat kapjon az irányelvnek való megfelelés ellenőrzése céljából – kérjük, közölje, hogy hány üzemeltető adta meg a szükséges adatokat az illetékes hatóság számára, és hány berendezésre vonatkozóan!
               
            
                  8.3.
               
               
                  A 8. cikk (4) bekezdésének sérelme nélkül és tekintettel a 8. cikk (3) bekezdésére, jelezze, hogy hány berendezésre érvényes az egy évnél hosszabb szakaszos mérési gyakoriság!
               
            9.   Nem megfelelés
      A 10. cikkel összefüggésben:
      
                  —
               
               
                  hány üzemeltető esetében derült fény ezen irányelv követelményeinek a megsértésére?
               
            
                  —
               
               
                  milyen intézkedéseket tesznek annak érdekében, hogy a megfelelés a 10. cikk a) pontjával összhangban a „lehető legrövidebb időn belül” helyreálljon?
               
            
                  —
               
               
                  a megfelelés hiánya esetén az illetékes hatóságok hányszor függesztették fel vagy vonták vissza az engedélyt a 10. cikk b) pontja szerint?
               
            10.   A kibocsátási határértékek betartása
      
                  10.1.
               
               
                  Írja le röviden, hogy milyen eljárásokkal biztosítják a véggázokra, a diffúz kibocsátásra és a teljes kibocsátásra vonatkozó határértékek betartását! Kérjük, adjon tájékoztatást az időszak során a megfelelés biztosítása érdekében alkalmazott intézkedésekről.
               
            
                  10.2.
               
               
                  Írja le, hogy általában mi az illetékes hatóság gyakorlata a rendszeres helyszíni vizsgálatokat illetően! Amennyiben ilyen nincs, az illetékes hatóság miként ellenőrzi az üzemeltető által szolgáltatott információkat?
               
            11.   Csökkentési terv
      
                  11.1.
               
               
                  Milyen eljárás biztosítja, hogy az üzemeltető által javasolt csökkentési terv amennyire csak lehetséges megfeleljen annak a kibocsátásnak, amely akkor keletkezett volna, ha az irányelv II. mellékletében megállapított kibocsátási határértékeket alkalmazták volna? Kérjük, számoljon be a csökkentési tervvel kapcsolatos saját tapasztalatairól!
               
            
                  11.2.
               
               
                  Az alábbi kérdéseket csak akkor kell megválaszolni, amennyiben a II.B. melléklet 2. pontjában szereplő csökkentési tervet alkalmazták:
                  
                              11.2.1.
                           
                           
                              Milyen eljárást és módszert alkalmaznak az éves referenciakibocsátás kiszámítására?
                           
                        
                              11.2.2.
                           
                           
                              Milyen eljárást és módszert alkalmaznak a célkibocsátás kiszámítására?
                           
                        
                              11.2.3.
                           
                           
                              Milyen módon biztosítják a célkibocsátás elérését?
                           
                        Elegendő, ha a válaszok rövidek és összefoglaló jellegűek.
               
            12.   Oldószer-kezelési terv
      A 9. cikk szerint miként kerül bizonyításra az üzemeltető részéről való megfelelés (oldószer-kezelési terv vagy ezzel egyenértékű dokumentum)?
      13.   A nyilvánosság hozzáférése az információkhoz
      Általában milyen módon biztosítják a nyilvánosság információhoz való hozzáféréséről szóló 12. cikk alkalmazását?
      14.   Kapcsolat más közösségi eszközökkel
      Hogyan értékelik a tagállamok az irányelv hatékonyságát – többek között – a Közösség más környezetvédelmi eszközeivel összehasonlítva?
      
         (1)  HL L 230., 2000.9.12., 16. o.